ΓΡΑΠΤΗ ΕΡΩΤΗΣΗ E-0967/00

υποβολή: Colette Flesch (ELDR) προς την Επιτροπή

(31 Μαρτίου 2000)

Θέμα: Κατάρτιση στις νέες τεχνολογίες

Επιχειρήσειςψηλού επιπέδου του τομέα των τεχνολογιών πληροφόρησης, που συνήλθαν τον Μάρτιο του 2000 στις Βρυξέλλες,πογράμμισαν την αυξανόμενη έλλειψη εργαζομένων σωστά εκπαιδευμένων στις νέες τεχνολογίες. Τόνισαν επίσης την ανάγκη εφαρμογής πολιτικών που θα ενθαρρύνουν την ανάληψη κινδύνων και την καινοτομία. Εάν τίποτε δεν γίνει το συντομότερο δυνατόν σε ευρωπαϊκό επίπεδο, ενδέχεται να επαληθευθούν τα συμπεράσματα ερευνών, σύμφωνα με τα οποία 1,7 εκατομμύρια θέσεις εργασίας θα παραμένουν κενές το 2003 λόγω εξειδικευμένου προσωπικού. Θα μπορούσε να αναφέρει η Επιτροπή τι προτίθεται να πράξει προκειμένου να ανταποκριθεί επειγόντως στις δύο αυτές μείζονες προκλήσεις της νέας οικονομίας;

Απάντηση της κας Διαμαντοπούλου εξ ονόματος της Επιτροπής

(19 Ιουνίου 2000)

Η Επιτροπή, από κοινού με τα κράτη μέλη, έχει ήδη αναλάβει συγκεκριμένες ενέργειες για να αντιμετωπίσει τις δύο προκλήσεις που αναφέρει η αξιότιμη βουλευτής, ιδίως στο πλαίσιο της συνέχειας του Ευρωπαϊκού Συμβουλίου της Λισαβόνας στις 23-24 Μαρτίου 2000.

Υπάρχουν ενδείξεις ότι οι δεξιότητες που είναι διαθέσιμες σε μερικά κράτη μέλη δεν ανταποκρίνονται πλέον σε εκείνες που απαιτούνται για πολλές νέες θέσεις εργασίας. Πρόσφατες ιδιωτικές εκτιμήσεις στον εργασιακό τομέα δείχνουν ότι, για παράδειγμα, περίπου 0,5 εκατ. κενές θέσεις εργασίας στον τομέα των τεχνολογιών της πληροφορίας παρέμειναν κενές το 1998. Αυτή η έλλειψη εργατικού δυναμικού αναμένεται να αυξηθεί σε περίπου 1,23 εκατ. θέσεις έως το 2002.

Η απόκλιση μεταξύ προσφοράς και ζήτησης εργατικού δυναμικού οφείλεται ενμέρει στην ισχυρή οικονομική ανάπτυξη ορισμένων κλάδων αλλά, κυρίως, στην ανεπάρκεια των δεξιοτήτων στις τεχνολογίες πληροφοριών και επικοινωνιών (ΤΠΕ) που προσφέρουν τα άτομα σε ηλικία εργασίας, τα οποία είναι ανίκανα να προσαρμοστούν στις τρέχουσες τεχνολογικές και οργανωτικές αλλαγές των μοντέλων παραγωγής. Επιπροσθέτως, η μετάβαση σε δραστηριότητες που βασίζονται όλο και περισσότερο στη γνώση και την καινοτομία σημαίνει επίσης ότι ακόμη περισσότερες θέσεις εργασίας εξαρτώνται από την πρόσβαση και τη χρήση τεχνολογιών και δεξιοτήτων που συνδέονται με τις ΤΠΕ.

Η γεφύρωση του χάσματος των δεξιοτήτων είναι ουσιαστική, ιδίως στα κράτη μέλη που έχουνψηλά ποσοστά ανεργίας. Απαιτείται λοιπόν ταχεία δράση από τα κράτη μέλη και άλλους, κυρίως τους κοινωνικούς εταίρους. Η ανακοίνωση της Επιτροπής με τίτλο Στρατηγικές για τις θέσεις εργασίας στην κοινωνία της πληροφορίας(1) ορίζει συγκεκριμένους στόχους δράσης, π.χ. την προώθηση της πρόσβασης στα εργαλεία ΤΠΕ στα σχολεία και την ενσωμάτωσή τους στη μαθησιακή διαδικασία καθώς και την κατάλληλη κατάρτιση των εργαζομένων, ιδίως στους παραδοσιακούς οικονομικούς κλάδους.

Το Ευρωπαϊκό Συμβούλιο της Λισαβόνας έχει καταρτίσει ένα φιλόδοξο σχέδιο δράσης με συγκεκριμένους στόχους και χρονοδιαγράμματα προκειμένου να ενθαρρύνει τις δραστηριότητες που συνδέονται με τις ΤΠΕ και ταυτόχρονα να παρέχει στο εργατικό δυναμικό της Κοινότητας επαρκείς δεξιότητες σχετικά με τις ΤΠΕ. Στα πλαίσια της πρωτοβουλίας e-Europe(2), τα διαθέσιμα όργανα θα επανεξεταστούν έτσι ώστε να τονωθεί η χρηματοδότηση στο πρώτο στάδιο, με στόχο τον τριπλασιασμό της έως τα τέλη του 2003, ενώ θα προταθούν καινοτόμοι μορφές συγκέντρωσης κεφαλαίων και ταπόλοιπα εμπόδια για τη δημιουργία μιας ευρωπαϊκής αγοράς κεφαλαίων επιχειρηματικού κινδύνου θα εξαλειφθούν έως τα τέλη του 2003. Η πλήρης απελευθέρωση των αγορών των τηλεπικοινωνιών θα ολοκληρωθεί, επίσης, έως τα τέλη του 2001, κυρίως με το άνοιγμα στον ανταγωνισμό των τμημάτων της αγοράς που προστατεύονται ακόμη. Τέλος, θα συσφιχθούν οι δεσμοί μεταξύ της έρευνας, των επιχειρήσεων και των επενδυτών.

(1) COM(2000)48 τελικό.

(2) COM(1999)687 τελικό.